CELEX: C2007/269/106
Language: sl
Date: 2007-11-10 00:00:00
Title: Zadeva T-342/07: Tožba, vložena 10. septembra 2007 – Ryanair proti Komisiji

10.11.2007   
            
            
               SL
            
            
               Uradni list Evropske unije
            
            
               C 269/59
            
         Tožba, vložena 10. septembra 2007 – Ryanair proti Komisiji
   (Zadeva T-342/07)
   (2007/C 269/106)
   Jezik postopka: angleščina
   Stranki
   
      Tožeča stranka: Ryanair Holdings Plc (County Dublin, Irska) (zastopniki: J. Swift, QC, V. Power, Solicitor, A. McCarthy, Solicitor, G. Berrish, lawyer, D. Hull, Solicitor)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               odločba naj se razglasi za nično;
            
         
               —
            
            
               Komisiji naj se naloži plačilo stroškov.
            
         Tožbeni razlogi in bistvene trditve
   Tožeča stranka predlaga, naj se za nično razglasi Odločba Komisije C(2007)3104 z dne 27. junija 2007, ki koncentracijo razglaša za nezdružljivo s skupnim trgom in delovanjem Sporazuma EGP (zadeva št. COMP/M.4439 – Ryanair/Aer Lingus).
   Tožeča stranka zatrjuje, prvič, da je Komisija napačno ugotovila dejansko stanje in ni pravno zadostno dokazala, da bi združitev bistveno ovirala konkurenco na skupnem trgu. Podredno tožeča stranka zatrjuje, da je Komisija napačno ugotovila dejansko stanje in ni pravno zadostno dokazala, da bi združitev po spremembah v obliki različnih zavez, ki jih je tožeča stranka ponudila med preiskavo, bistveno ovirala konkurenco.
   V utemeljitev svojim predlogom tožeča stranka zatrjuje, da je Komisija očitno napačno ugotovila dejansko stanje glede (a) konkurenčnega razmerja med prevoznikoma; (b) vstopnih ovir/ovir za širitev; (c) posamične analize letalskih prog, ter storila temeljne in očitne napake pri presoji učinkovitosti, ki bi jo imela za posledico združitev, in upoštevanja zavez, ki jih je ponudila tožeča stranka.